open-index/open-wikipedia-markdown huggingface dataset:
ואניקורו

ממוזער|מפה טופונימית מפורטת של ואניקורו. במפה ניתן לראות את השטחים ההיסטוריים של שלושת השבטים לובונו, טנמה וטיאנו.
**ואניקורו** (באנגלית: **Vanikoro**), לפעמים נקרא בטעות **ואניקולו** (באנגלית: **Vanikolo**), הוא אי באיי סנטה קרוז , מחוז טמוטו , איי שלמה.

לרוב מתייחסים לואניקורו כאי אחד, בשל אחדותו הגיאופיזית והתרבותית. עם זאת, למעשה זוהי בקבוצה של מספר איים סמוכים המוקפים בחגורה אחת של שונית אלמוגים, כאשר רק שניים מהם מיושבים: באני  וטיאנו .

## אוכלוסייה
על האי גרים 1,293 איש (נכון ל-2009), שמורכבים משתי אוכלוסיות שונות, הנוטות לחיות בנפרד.

כ-800 מהם הם מלנזים  צאצאי האוכלוסייה המקורית של ואניקורו. ככל הידוע, הם היו באי מתקופה לפיטה , לפני כ-3,200 שנה.

כ-500 מהם הם פולינזים שנדדו מהאי טיקופיה, אי השוכן כ- מזרחה מהאי. המושבות הראשונות של הפולינזים בואניקורו הוקמו לפני כ-400 שנה בחוף הדרומי של באני. ב-1893, פולינזים רבים חזרו לטיקופיה כתוצאה מהכרזת איי שלמה כמושבה בריטית. עם זאת, חלקם חזרו לואניקורו בעשור הראשון של המאה ה-20.

נכון ל-2012, שלוש השפות המדוברות על ידי האוכלוסייה המלנזית של ואניקורו הן:
* טיאנו (800 דוברים)
* לובונו (4 דוברים)
* טנמה (דובר אחד)

## היסטוריה
האי התגלה על ידי המשלחת השנייה של חוקר הארצות הספרדי, אלברו דה מנדניה, בספטמבר 1595. איסבל בארטו ראתה את האי, בעודה מפקדת על אחת מהאוניות הקטנות יותר בהפלגה סביב האי ננדו .

ב-1788, חוקר הארצות הצרפתי, ז'אן-פרנסואה לה פרוז, היה תקוע על האי לאחר ששתיים מאוניותיו, *Boussole* ו-*Astrolabe*, נטרפו. דווח כי חלק מהגברים נהרגו על ידי התושבים המקומיים, בעוד המלחים ששרדו בנו כלי שיט קטן יותר ועזבו את האי, ומעולם לא ראו את האי שוב. אלו שנשארו על האי מתו לפני שמשלחת חיפוש הגיעה ב-1826. הסופר הצרפתי, ז'ול ורן, הקדיש לאירוע זה פרק מהרומן שלו, "20,000 מיל מתחת למים". הרומן של הסופרת נעמי ויליאמס, "Landfalls", בוחן לעומק את משלחת לה פרוז.

## חי וצומח
האי מיוער ברובו. מרבית אוכלוסייתו עוסקת בחקלאות. ב-2007, האי הוכרז כאזור עופות חשוב על ידי BirdLife International.

## אקלים

## קישורים חיצוניים

* האי ואניקורו (קישור בארכיון)
* מקורות על שפות ואניקורו (מבוא למילון טיאנו; מאת הבלשן א. פרנסואה)

## הערות שוליים

קטגוריה:אוקיאניה: איים
קטגוריה:איי שלמה: גאוגרפיה
קטגוריה:איים באוקיינוס השקט
שלמה (סרט)

**שלמה** (באנגלית: **Solomon**) הוא מיני-סדרת טלוויזיה משנת 1997 עבור RAI המספרת את סיפור שלמה מהתנ"ך. הסרט בוים על ידי רוג'ר יאנג, עם בן קרוס בתפקיד שלמה, ויוויקה איי פוקס כמלכת שבא, אנוק איימה בתפקיד בת שבע ומקס פון סידוב בתפקיד דוד. מהווה חלק מאוסף הביבליה.
## עלילה

הסרט מתחיל עם דוד שעדיין מולך על ישראל. בניו אדוניה ושלמה הם יריבים עזים משום ששניהם יורשים חוקיים לכס. אדוניה מאתגר את שלמה למירוץ מרכבות במהלך מסע ציד, בו זוכה שלמה מכיוון שאדוניהו מאבד שליטה על מרכבתו. שלמה מחזיר את אדוניה שנפצע קשה לירושלים אך פוגש את אבישג בדרך שעוזרת לנסיך. אדוניה מתאהב באבישג בעוד בת שבע מארגנת לה לעבוד אצל דוד.

## שחקנים ודמויות
* בן קרוס בתפקיד שלמה
* אנוק איימה בתפקיד בת שבע
* ויויקה איי פוקס בתפקיד מלכת שבא
* מקס פון סידוב בתפקיד דוד
* מריה גרציה קוקינוטה בתפקיד אבישג
* אומברטו אורסיני בתפקיד נתן
* סטפניה רוקה בתפקיד חנה
* ריצ'רד דיליין בתפקיד ירובעם
* מרתה זופולי בתפקיד בסמח
* איוואן קיי בתפקיד אדוניה
* ג.וו. ביילי בתפקיד עזראל
* דקסטר פלטשר בתפקיד רחבעם
* רוג'ר המונד בתפקיד צדוק
* מיכאל קולקין בתפקיד חירם מנפתלי
* סטפן גובסר בתפקיד אביתר

## הפקה
הסרט צולם במרוקו.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ירושלים בקולנוע
קטגוריה:סרטי תנ"ך
קטגוריה:סרטים אמריקאיים
קטגוריה:סרטי טלוויזיה אמריקאיים
קטגוריה:סרטי 1997
גדת פרונזנסקאיה

**גדת  פרונזנסקאיה** (ברוסית: **Фрунзенская набережная**) היא גדה הממוקמת על הצד השמאלי של גדת נהר מוסקבה  ברובע חמובניקי במוסקבה. ממוקמת בין גשר קרים וגשר אנדרייבסקי .

## גלריה

קובץ:Frunzenskaya Embankment, Moscow, Russia.jpg|מבט על גדת פרונזנסקאיה מגשר נובואנדרייבסקי
קובץ:Moscow Gorky Park Pushkinsky Bridge 08-2016 img1.jpg|גשר פושקינסקי
קובץ:24 Frunzenskaya Embankment, Moscow, Russia.jpg|בית עם מגדל (מס' 24)


## קישורים חיצוניים

## הערות שוליים

פרונזנסקאיה
פרונזנסקאיה
אימפריום (סדרה)

**"אימפריום"** (באנגלית: **Imperium**) היא סדרה של 5 סרטי טלוויזיה על רומא העתיקה. זהו פרויקט בריטי-איטלקי. על פי כוונות היוצרים, פרויקט אימפריום נועד לשחזר את עולמה של רומא הקיסרית, תוך שהוא נאמן למציאות ההיסטורית. היוזמים והיוצרים של הפרויקט הם חברת ההפקה האיטלקית RAI (כולל חברת הבת Rai Fiction) ו-Lux Vide. חברת Telecinco, EOS Entertainment ואחרים לקחו גם הם חלק פעיל ביצירת הסרטים.
## עלילה
הסדרה עוסקת בחמש מאות שנים של ההיסטוריה של רומא הקיסרית, מאז שלטונו של הקיסר הראשון אוגוסטוס ועד נפילת האימפריה הרומית.
## הסרטים
בסדרה אימפריום יש 5 סרטים:
* אימפריום: אוגוסט (2003): המאה הראשונה לפני הספירה עד למאה הראשונה
* אימפריום: נירון (2004): המאה הראשונה
* אימפריום: פטרוס הקדוש (2005): המאה הראשונה
* אימפריום: פומפיי (2007): המאה הראשונה
* אימפריום: סנט אגוסטינו (2010): המאה החמישית

כמו כן בתוכניות היו שני סרטי פרקים נוספים על הקיסרים מרקוס אורליוס וקונסטנטין.

## הפקה
### Empire Studios
הרעיון ליצירת הפרויקט הופיע בשנת 2000. אטורה, מטילדה ולוקה ברנביי (נציגי חברת Lux Vide ו-Rai Fiction), בעודם עסוקים בצילומי הסרט פאולוס הקדוש", החליטו להחיות את האימפריה הרומית על המסכים. הם יצרו פרויקט באותו שם והחליטו לבנות אולפן במיוחד עבורו, אותו כינו "אולפני האימפריה" (Empire Studios) . לאחר מחקר מקיף באיטליה ובספרד, נבחר אתר הצילומים בתוניסיה - מקום בסביבת חמאמת, כמה קילומטרים מחורבות קרתגו. שם, בלטראש, נרכש שטח של 10 דונם. הפיכת האזור החקלאי לאזור תרבות אושרה על ידי נשיא תוניסיה.

שטח האולפנים חולק לשני חלקים: אזור צילומים ואזור לוגיסטיקה. הראשון מחולק ל"פורום "ו"סובורה". ב"פורום" נבנו בזיליקת אמיליה, בזיליקת יוליה, ארמון הסנאט, מקדשי יוליוס קיסר של קסטור וסטה, קשתות הניצחון, הדוכנים, הטברנה, ארמון מקניאס. הבניינים תוכננו על ידי מעצב ההפקה כרמלו אגטה. הם תופסים כ-52,000 מטר מעוקב (יותר מ-60,000 לפי מקור אחר) וגובהם עד 15 מטר. "סובורה" היא שכונות עניות, חנויות וסמטאות. השחזור של רומא העתיקה תופס שטח של 3.3 דונם. ישנם גם 3 אולפנים מקורים, שתופסים שטח של 1,000 מ"ר, 1,000 מ"ר ו-450 מ"ר בהתאמה.

חללי הפנים של הווילות והארמונות עוטרו על ידי טיטוס ווסברג, נלו ג'ורג'טי ואליו לוצ'יאנו. אומנים סורים נשכרו ליצירת חפצי זכוכית. חלק מהבדים היקרים סופקו על ידי סוחר עתיקות מצרי. הקבוצה של פאבל סקלברינו יצרה יותר מ-10,000 תלבושות לסצנות המוניות (5,000 לפי מקור אחר). קישוטים לרהיטים, ספות, שולחנות וארונות עשויים בדומה לרהיטים שנמצאו על ספינה רומאית שטבעה ליד קרתגו. קישוטי הברונזה והעור מיוצרים בעבודת יד על ידי אומנים טוניסאים. בניית התפאורה דרשה שנתיים של עבודה קדחתנית והשקעות עצומות מצד חברות ההפקה והמפיקה הצרפתי-תוניסאי טארק בן חמארה.

שטח אזור הלוגיסטיקה משתרע על 5,000 מ"ר. ישנן מעבדות לנגרות, פיסול, ציור וסדנת חייטות, כמו גם חדרי הלבשה לשחקנים ומשרדים ליחידות ההפקה השונות.
## קישורים חיצוניים

* האתר הרשמי של אולפני האימפריה
## הערות שוליים

קטגוריה:סדרות טלוויזיה איטלקיות
קטגוריה:תוכניות טלוויזיה שמתרחשות ברומא
קטגוריה:רומא העתיקה בתרבות
Kiss Somebody

"**Kiss Somebody**" (בעברית: "**לנשק מישהו**") הוא סינגל של הזמרת-יוצרת נורווגית יולי ברגן והצמד המוזיקלי הנורווגי סיב. נכון ליולי 2021, הסינגל הושמע למעלה מ-28 מיליון פעמים בספוטיפיי. בנוסף, הסינגל הגיע למקום השביעי במצעד הסינגלים האיירפליי של מקסיקו.

## וידאו קליפ
הווידאו קליפ של הסינגל, בביומוי של מנואל קונצ'ה, יצא בערוץ היוטיוב של יולי ברגן ב-3 בינואר 2020. נכון ליולי 2021, הווידאו קליפ נצפה למעלה מ-1.5 מיליון פעמים ביוטיוב.

## פרסים ומועמדויות

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים על נשיקות
קטגוריה:בלדות פופ
קטגוריה:סינגלים בהוצאת וורנר מיוזיק גרופ
בארט REC10

[ממוזער|250px|[צליפה בצה"ל|צלף של לוט"ר אילת עם הבארט REC10.]]
[ממוזער|250px|[צליפה בצה"ל|צלפי לוט"ר של צה"ל עם מערכת נשק צלפים בארט REC10 במבצע שובר גלים.]]
[ממוזער|250px|[צליפה בצה"ל|צלפי לוט"ר של צה"ל עם מערכת נשק צלפים בארט REC10 במבצע שובר גלים, אוקטובר 2022]]
ה**בארט REC10** (באנגלית: **Barrett REC10**, מבוטא "בָּארֶט רֶקְטֶן") הוא רובה חצי-אוטומטי בקליבר 7.62x51 מ"מ נאט"ו תוצרת חברת הנשק בארט שנועד לשמש כרובה קלעים וכרובה צלפים חצי-אוטומטי. השם REC הוא ראשי תיבות של **R**eliability-**E**nhanced **C**arbine, "קרבין עם אמינות משופרת".

הדיוק של הבארט REC10 הוא כ-0.75 דקת קשת. בבדיקה במטווח המקבץ הטוב ביותר שלו היה של 0.65 אינץ' בירי ל-100 יארד, השקול ל-0.65 דקת קשת.

## היסטוריה

הבארט REC10 נכנס לשירות ביחידה הרב-ממדית ב-2020 וביחידות מובחרות בצה"ל ובסיירות חיל הרגלים ב-2021 במטרה להחליף את רובי ה-SR-25 Mk 11 השחוקים בתפקיד של רובה צלפים חצי-אוטומטי. באותה שנה הוא נקלט גם בימ"ס, יחידות המסתערבים של משמר הגבול.

ב-28 בספטמבר 2022, במהלך מבצע שובר גלים, צלף ימ"ס חיסל מחבל פלסטיני בירי מטווח 710 מטר באמצעות הבארט REC10. החיסול תועד במצלמת אבטחה והפך לוויראלי. הבארט REC10 זכה לחוות דעת וביקורות טובות מצלפי צה"ל, והופעל גם במלחמת חרבות ברזל. 

## משתמשים

* :
**  בשימוש על ידי יחידות מובחרות של צה"ל וכל חטיבות החי"ר
**  (יחידות המסתערבים של משמר הגבול)
**  (היחידה הלאומית ללוחמה בטרור של משטרת ישראל)
* 
* (?)

## ראו גם
* בארט REC7  – "האח הקטן" של ה-REC10, רובה קרבין בקליבר 5.56x45 מ"מ נאט"ו
* SR-25 – רובה קלעים/צלפים חצי-אוטומטי, בשירות כוחות הביטחון של ישראל
* ערד 7 – רובה קלעים/צלפים חצי-אוטומטי בקליבר 7.62x51 מ"מ נאט"ו המבוסס על ה-IWI ערד הישראלי
* בארט MRAD – רובה צלפים מודולרי בריחי תוצרת חברת הנשק בארט, בשירות צה"ל והימ"מ
* צליפה בצה"ל

## קישורים חיצוניים

* 
* בארט REC10 - רובה צלפים חדש בצה"ל, פורום צבא וביטחון בפרש
* בארט REC10 באתר Tactical-Life
* בארט REC10 באתר On-Target Magazine, דצמבר  2019
* 
* 
* 
; סרטוני וידאו
*  (סרטון פרסומת)
* 
* 
* 
* 

## הערות שוליים

קטגוריה:רובי צלפים אמריקאיים
קטגוריה:רובי צלפים חצי-אוטומטיים
קטגוריה:חיל הרגלים הישראלי: אמצעי לחימה
קטגוריה:משטרת ישראל: נשק קל
מלחמת הוויסקי

**מלחמת ה[[ויסקי|וויסקי]]** (באנגלית: **Whisky War**; בדנית: **Whiskykrigen**; ידועה גם כ**מלחמת האלכוהול**) הייתה פסאודו-מלחמה וסכסוך גבולות בין ממלכת דנמרק לקנדה, על האי הנס שבתעלת קנדי, המפרידה בין נונאווט לגרינלנד. האי הקטן עמד במוקד סכסוך זה בין שתי המדינות מאז שנות השלושים של המאה העשרים ועד שנות ה-20 של המאה ה-21.

ב-10 ביוני 2022 הסכימו קנדה ודנמרק לחלק את האי ביניהן ובכך הביאו לסיומה את מלחמת הוויסקי.

## רקע
[מפקד בחיל הים הדני באי הנס, [2003|ממוזער|250px|שמאל]]
האי הנס נמצא במרכזה של תעלת קנדי, בין גרינלנד, טריטוריה אוטונומית תחת ריבונות דנית לאי אלסמיר שבנונאווט, קנדה. קו תאורטי במרכז המצר המסמל את הגבול שבין דנמרק לקנדה עובר באי עצמו, שטח יבשתי. דנמרק וקנדה לא הגיעו להסכמות בנוגע לשליטה והריבונות על האי במסגרת הסכם הגבול שנחתם ביניהן ב-1973, והושאר רווח בגבול באזור האי.

## העימות
ב-1984, קנדה התגרתה בדנמרק באמצעות תקיעת דגלה על האי והשארת בקבוק ויסקי קנדי במקום. השר הדני לענייני גרינלנד הגיע למקום באותה השנה עם דגל דנמרק ובקבוק של שנאפס ובנוסף לכך מכתב בו כתוב "ברוכים הבאים לאי הדני" ("Velkommen til den danske ø", בנוסח המקורי בדנית).

מאז התפתחה בין שתי המדינות יריבות מסורתית שכללה הסרות סממני הריבונות של המדינה השנייה על האי והשארת כאלו מצד אותה המדינה שמגיעה למקום.

## פתרון לעימות
בשנת 2005 הסכימו שתי המדינות לפתוח במאמצים לפתרון הסכסוך. מאז הוצעו מספר הצעות לפתרון הסכסוך, בין השאר זו משנת 2012 שכללה פיצול השליטה על האי.

ב-10 ביוני 2022 הסכימו דנמרק וקנדה על מתווה הגבול לאורך האי ועל חלוקתו בין הטריטוריה הקנדית נונווט ובין הטריטוריה הדנית גרינלנד.

## ראו גם
* מלחמת החזיר

## הערות שוליים

קטגוריה:יחסי דנמרק–קנדה
קטגוריה:סכסוכי גבול
Seriøst

"**Seriøst**" (בעברית: "**ברצינות**") הוא סינגל של הזמר הנורווגי מורגן סוללה, בהשתתפות הזמר הנורווגי אדמירל P . נכון ליולי 2021, הסינגל הושמע למעלה מ-8 מיליון פעמים בספוטיפיי, ולמעלה מ-114 אלף פעמים ביוטיוב.

הצמד הופיע עם השיר בתוכנית הטלוויזיה הנורווגית .

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:בלדות פופ
קטגוריה:שירים בנורווגית
קטגוריה:סינגלים בהוצאת סוני מיוזיק
קטגוריה:שירים מרובי שפות
יגאל הורוביץ (וטרינר)

**יגאל הורוביץ** (נולד בתל אביב ב-5 ביוני 1958) הוא וטרינר ישראלי.  

שימש וטרינר ראשי של הספארי ברמת גן, וניהל את בית החולים לחיות בר. 

## ביוגרפיה
הורוביץ שירת בחיל הים. 

למד מדעי בעלי החיים ב. לאחר סיום התואר הראשון למד וטרינריה בנאפולי שבאיטליה ושם למד עד שנת 1990. אז, החל את תפקידו בספארי. 

יגאל הוא מומחה לווטרינריה בתחום חיות הבר. הגדרת מומחיותו ניתנה לו על ידי הקולג' האירופאי והוא הווטרינר היחיד בישראל, נכון ל-2021, שנושא תואר זה. כמו כן הוא מומחה מטעם משרד החקלאות לרפואת חיות בר וגני חיות.

בין השנים 1998–2004 היה הווטרינר של בית החולים לחיות בר בגן הזואולוגי באבו כביר.

בשנת 2005 יזם והקים את בית החולים לחיות בר שבספארי. מאז ועד היום הוא מנהל בית בית החולים, שקולט יותר מ-7,000 בעלי חיים מדי שנה.

בשנת 2012 יזם שיתוף פעולה ייחודי עם השירות הבולאי להנפקת גיליון בולים המציג את נושא הצלתן של חיות בר.

בינואר 2008 ניהל עם צוות בית החולים את הטיפול בכ־100 שחפים שהגיעו לבית החולים כתוצאה מהרעלה המונית. ד"ר הורוביץ עדכן כי השחפים שסבלו מהרעלת בוטוליזם היו מאוד חלשים, התקשו לעמוד על הרגליים, וחלקם התקשו גם בנשימה. הצוות העניק להם סיוע ראשוני שכלל טיפול תומך, מתן נוזלים וחמצן וציפורים בעלות דופק חלש זכו לסיוע בהגברת הדופק. לבית החולים הגיעו בעבר ציפורים מאירועים רבי נפגעים של ציפורים שהורעלו, אך באותה פעם דובר מספר פגועים חריג במיוחד. כמה ימים לאחר מכן חלק ניכר מהשחפים שבו אל הטבע.

בשנת 2014 יזם והקים את בית הספר "בית אקשטיין" בספארי.

מאז שנת 2017 מצולמת בבית החולים לחיות בר הסדרה "להציל את חיות הבר" שהורוביץ לוקח בה חלק מתוקף תפקידו. הסדרה הדוקומנטרית מתעדת את הנעשה בבית החולים, את הטיפולים בחיות הבר מרגע הטיפול ועד רגע ההשבה אל הטבע.

בשנת 2011 פרסם הורוביץ את הספר "הלוחש לחיות" בהוצאת "אסטרולוג" מבית ידיעות אחרונות. הספר עוסק בחייו של וטרינר בגן חיות שמקבל מידי ידידו הטווס נוצת קסם מיוחדת, המאפשרת לו לחשוף לעיני הקוראים עולם מופלא של תובנות שחיי החיות מעניקות לנו.

בשנת 2022, סיים את תפקידו בספארי לאחר 32 שנים. בעקבות החשד להטרדות מיניות שביצע. אולם זמן מה לאחר מכן התפרסמה כתבה באולפן שישי של חדשות 12 שסתרה את העניין והבהירה כי המנכ"ל החדש התנכל לעובדים רבים ובראשם לד"ר הורוביץ ועובדות רבות סיפרו כי אילצו אותן לדבר סרה בוטרינר. בעקבות קושי רב שחוו עובדים רבים, כ-60% מהם עזבו את הספארי. אחרי פרסום הכתבה מנהל הספארי נאלץ לעזוב את הארגון.

הורוביץ נשוי לשגית הורוביץ, ששימשה דוברת הספארי, ומתגורר בגבעת שמואל.

## ראו גם
*להציל את חיות הבר

## קישורים חיצוניים

* 

## הערות שוליים

קטגוריה:בוגרי אוניברסיטאות באיטליה
קטגוריה:בוגרי האוניברסיטה העברית בירושלים: חקלאות
קטגוריה:וטרינרים ישראלים
קטגוריה:חיילי חיל הים
קטגוריה:מנהלים ישראלים
קטגוריה:ישראלים שנולדו ב-1958
טחנת הנזירים

ממוזער|300px|טחנת הנזירים
**טחנת הקמח ב[[נחל ציפורי]]**, הידועה בשם **טחנת הנזירים**, ממוקמת על גדות נחל ציפורי במרחק שני קילומטרים מערבית למעיין עין יבקע (אחד ממקורות נחל ציפורי) שבגליל המערבי התחתון.

## היסטוריה
הטחנה הוקמה בשנת 1825 על הריסותיה של טחנה נטושה. לא ידוע מתי נבנתה אותה טחנה ומי בנה אותה, אך ידוע שהייתה בשימוש עד שנת 1800 לערך. בשל התנאים הטופוגרפים באזור התיישבו אוכלוסיות רבות למרגלות הנחל, והוא היווה אזור מועדף למעבר סוחרים וצבאות במסעות כיבוש לאורך ההיסטוריה. ישנן שתי סברות מדוע ננטשה הטחנה: הראשונה מאשימה את פלישתו של נפוליאון בניסיונו לכבוש את האזור מידי העות'מאניים, בעוד השנייה גורסת כי ייתכן שמחסור במים בתקופה זו הוביל לנטישת הטחנה. נזיר כרמלי בשם ז'אן בטיסטה מפרסקטי, אדריכל במקצועו, הגה את הרעיון להקמת הטחנה על מנת לאפשר הכנסה זמינה למסדר הכרמליטי אשר יושב בחיפה. בבניית הטחנה השתתפו משפחה דרוזית משפרעם שהייתה בעלת הקרקע ואדם טורקי בעל ממון רב שסיפק את ההון הראשוני לשיפוצה של הטחנה ההרוסה. שמה של הטחנה נגזר ממסדר הנזירים האחראים לבנייתה. הטחנה שימשה מקור הכנסה חשוב למסדר, והרווחים מתפוקתה התחלקו בין שלושת השותפים למהלך. הרווחים שהופקו מהטחנה שימשו את המסדר הכרמלי בשיקום מנזרי הכרמל סטלה מאריס ומוחרקה. לטחנה היו מגעים המקומיים מכל הכפרים והישובים סביב על מנת לטחון את חיטתם, בכך היוותה הטחנה מקום מפגש חשוב לתושבי האזור. הטחנה הפסיקה לפעול בסביבות שנת 1930 מכיוון שלא יכלה להתחרות בטחנות הקמח החשמליות שהוקמו בשפרעם ובאיבטין. בשנת 1954 עברה הטחנה שיפוץ ושימשה כדיר לחזירים, עזים וכבשים. בשנת 2000 שופץ שוב המקום, והוסב לאולם אירועים, עם מסעדה וחדרי אירוח. בשנת 2011 עזבו מפעילי האתר את המתחם וזמן קצר לאחר מכן נחתם חוזה עם רשות ניקוז ונחלים קישון על מנת לשקם את המבנה ולהפכו למרכז הראשון בארץ לשיקום נחלים.

## מבנה הטחנה וכיצד פעלה
טחנה זו היא טחנת ארובה אשר פועלת על ידי כוח המים. המים היו מגיעים ממעיין עין יבקע הסמוך (במרחק כ-2 ק"מ), ונכנסים לטחנה דרך אמת המים. המים שמשו כמקור אנרגיה להזזת ארבע אבני הריחיים בטחנה ואלו היו טוחנות את זרעי החיטה עד לקבלת אבקת הקמח. הטחנה הייתה מחולקת לשני מפלסים כאשר בכל מפלס היו שתי אבני ריחיים. שימוש בשיטה זו לטחינת קמח היה נפוץ מאוד בארץ ישראל וישנן טחנות ארובה רבות בנות מאות שנים ברחבי הארץ, כאשר רובן מרוכזות בצפון הארץ. בסמוך לטחנה ישנו גשר המאפשר מעבר לגדה השנייה של הנחל.

## קישורים חיצוניים

*רשות ניקוז ונחלים כישון - מידע על הטחנה מהרשות.
*אתר ישוב נופית - מידע על הטחנה מיישוב סמוך.
*טיול למטייל הישראלי- אתר מידע למטייל באזור.
*הושבילים -אתר טיולים נוסף למטייל באזור.

קטגוריה:טחנות קמח
קטגוריה:טחנות מים
קטגוריה:הגליל התחתון
קטגוריה:שביל ישראל
ויולה אמהרד

**ויולה אמהרד** (**Viola Amherd**; נולדה ב-7 ביוני 1962) היא פוליטיקאית שווייצרית ממפלגת המרכז, שכיהנה כחברת המועצה הפדרלית של שווייץ ובמקביל מכהנת כראש המחלקה הפדרלית לביטחון, הגנה אזרחית וספורט, היא האישה הראשונה העומדת בראש מחלקה זו. כיהנה כנשיאת שווייץ לשנת 2024.

## ביוגרפיה
אמהרד סיימה בשנת 1982 את לימודיה במכללת בריג בעיר בריג-גליס (Brig-Glis) שבקנטון ואלה. אז החלה ללמוד משפטים באוניברסיטת פריבור וסיימה את הלימודים שם ב-1987. לאחר התמחות הוסמכה ב-1991 כעורכת דין ונוטריונית מטעם קנטון ואלה. עד 1994 עבדה כעורכת דין פרטית, ולאחר מכן ועד 2006 בתפקיד שיפוטי בנציבות הפדרלית לערעורים במשאבי אנוש.

אמהרד הייתה חברת מועצת בריג-גליס בשנים 1992–1996. בשנים 1996–2000 הייתה סגנית ראש המועצה וב-2000 עד 2012 עמדה בראשה. בשנים 2005–2018 הייתה חברת המועצה הלאומית (הבית התחתון של האספה הפדרלית של שווייץ) מטעם קנטון ואלה.

### כהונה במועצה הפדרלית
בסוף שנת 2018 נבחרה על ידי האספה הפדרלית לכהן במועצה הפדרלית במקום דוריס לויטהרד. ב-1 בינואר 2019 נכנסה לתפקידה כשרה לביטחון, הגנה אזרחית וספורט.

אמהרד הייתה חברת המפלגה הנוצרית דמוקרטית, שב-2021 התאחדה עם המפלגה השמרנית דמוקרטית כדי להקים את מפלגת המרכז.

בדצמבר 2022 נבחרה לשמש סגנית נשיא שווייץ, לצידו של אלן ברסה לשנת 2023.

בדצמבר 2023 נבחרה על ידי המועצה הפדרלית, ברוב של 158 חברים מתוך 243, לשמש כנשיאת שווייץ בשנת 2024.

ב-31 במרץ 2025 סיימה את כהונתה במועצה הפדרלית.

## חיים אישיים
אמהרד רווקה ומתגוררת בעיירה בריג-גליס.

## קישורים חיצוניים

* 

* ויולה אמהרד באתר המועצה הפדרלית של שווייץ
* ויולה אמהרד באתר האספה הפדרלית של שווייץ

קטגוריה:שרות ממשלת שווייץ
קטגוריה:שרות הגנה
קטגוריה:שרי ספורט
קטגוריה:נשיאי שווייץ
קטגוריה:שווייצריות שנולדו ב-1962
קטגוריה:שווייצרים שנולדו ב-1962
1 Step Forward, 3 Steps Back

"****" הוא שיר שהוקלט על ידי הזמרת-יוצרת האמריקאית אוליביה רודריגו, מתוך אלבום הבכורה שלה, *[[Sour]]*. השיר יצא לאור ב-21 במאי 2021, על ידי חברת התקליטים גפן רקורדס, ביחד עם שאר שירי האלבום. השיר נכתב על ידי אוליביה רודריגו, טיילור סוויפט, ג'ק אנטונוף, סנט וינסנט והופק על דן ניגרו. השיר מכיל אינטרפולציה , הקלטה מחדש של מנגינה קיימת, של השיר "New Year's Day" מאת הזמרת האמריקאית טיילור סוויפט, ומעניק לסוויפט, ג'ק אנטונוף וסנט וינסנט קרדיט ככותביו.

מילות השיר מתארות את ההשפעות המזיקות של תקשורת לא עקבית במערכת יחסים רומנטית. מבחינה מוזיקלית, "" הוא בלדת דאון טמפו קלה, בה נעשה שימוש בפסנתר ובס. ביצאתו של *Sour* זכה השיר * לביקורות חיוביות רבות מטעם מבקרי המוזיקה, שהחמיאו לשימוש הצנוע בכלי נגינה ולמילותיו ה"פגיעות". מבחינה מסחרית, הגיע השיר ל-20 המקומות הראשונים ב[[מצעד הפזמונים|מצעדי הפזמונים]] באוסטרליה, קנדה וארצות הברית, ול-30 הראשונים בניו זילנד ובפורטוגל.

== רקע והוצאה ==


בעקבות ההצלחה הוויראלית של סינגל הבכורה שלה "[[Drivers License]]", ב-13 באפריל 2021, הודיעה רודריגו על צאת אלבום הבכורה שלה *Sour*, יחד עם רשימת הרצועות ועטיפתו; השיר הרביעי באלבום נקרא "". ב-20 במאי 2021, נחשפו אנשי הצוות המעורבים באלבום בפלטפורמות המוזיקה הדיגיטלית, כאשר [[טיילור סוויפט]] ו[[ג'ק אנטונוף]] זכו לקרדיט ככותבים בשיר "". מגזין [[רולינג סטון]] דיווח כי השיר מכיל אינטרפולציה מהשיר של סוויפט "[[New Year's Day (שיר של טיילור סוויפט)|New Year's Day]]" (2017), שנכתב על ידי סוויפט ואנטונוף. רודריגו ציינה כי סוויפט היא השראתה המוזיקלית הגדולה ביותר, ואחת מההשפעות המרכזיות על אלבום הבכורה שלה. האלבום יצא לאור ב-21 במאי 2021.

== ביקורות ==
המגזין האינטרנטי *The A.V. Club* ציין ששיר זה מדגים את השפעתה של [[טיילור סוויפט]] (שאף מופיע בו [[דגימה (מוזיקה)|דגימה]] מהאלבום *Reputation''). המבקרת השוותה את הגישה הסיפורית לרג'ינה ספקטור, וראתה בשיר גשר בין דורות של מאזינות – נוסטלגיה לדור אחד והזדהות לדור אחר.

### רשימות ודירוגים

## קרדיטים
הקרדיטים שלהלן לקוחים מטיידל:
* אוליביה רודריגו – שירה, שירת רקע, כתיבה, שותפה בהפקה בפועל, פסנתר
* דן ניגרו – הפקה, הנדסת הקלטה, אורגן, בס
* טיילור סוויפט – כתיבה
* ג'ק אנטונוף – כתיבה
* דן ויבור – עוזר הנדסה (מוזיקלית)
* מיטש מקארתי – הנדסת מיקסינג
* רנדי מרי – הנדסת מאסטרינג

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אוליביה רודריגו
קטגוריה:שירים באנגלית
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי דן ניגרו
קטגוריה:בלדות משנות ה-2020
קטגוריה:שירי פלטינה כפולה באוסטרליה
קטגוריה:שירי פלטינה בארצות הברית
קטגוריה:שירי פלטינה בניו זילנד
קטגוריה:שירי זהב בקנדה
קבוצה שמימית

**קבוצה שמימית** (ברוסית: **Небесная команда**) הוא סרט דרמה וספורט רוסי, המגולל את קורותיה של קבוצת ההוקי קרח לוקומוטיב יארוסלבל ואוהדיה המסורים, העדים לפרקים החשובים בחיי הקבוצה אך גם הטרגיים.

הסרט יצא לאקרנים במלאת עשר שנים לאסון בו נספו כמעט כל שחקני הקבוצה (למעט אחד שלא עלה על המטוס) והצוות המקצועי בהתרסקות מטוס, ב־7 בספטמבר 2011. הקבוצה הייתה בדרכה למשחק במינסק, למשחק פתיחת העונה של ליגת ההוקי הקונטיננטלית מול דינמו המקומית. המטוס מדגם Yak-42 התרסק מיד לאחר שהמריא מנמל התעופה טונושנה בעיר יארוסלבל, כ-240 קילומטר צפונית מזרחית למוסקבה. בהתרסקות המטוס נספו 44 בני אדם ואחד נפצע קשה.

הסרט הופק על ידי אולג ז'ארוב ואולפני יארסינמה שבבעלותו, בשיתוף פעולה עם אולפני מוספילם. בשלבי ההפקה הראשונים הסרט נקרא בשם **רק לוקו!** (**«!Только Локо»**).

## עלילה
לדברי הבמאי הסרט מוקדש לזכרה של קבוצת ההוקי לוקומוטיב, שאבדה באופן טראגי, ומבוסס על אירועים אמיתיים ודמויות אמיתיות. עלילת הסרט מתרחשת ב־5-8 בספטמבר 2011, בראיון לרוסיסקאיה גאזטה, הוא הסביר את הרעיון כך: "הדמויות הראשיות - כן, הן אוהדי הקבוצה, נשות השחקנים, המשפחה שלהם. אבל הגיבורים הם כמובן שחקני ההוקי עצמם. הסרט צולם באופן קרוב לתיעודי: לא אגדה, שום דבר לא הומצא — רק דמויות אמיתיות וסיפוריהם האמיתיים. עד כדי כך שהסצנות בהשתתפות שחקנים צולמו בצורה שלא יראו את פניהם — כך שיוכלו להתחבר באופן טבעי לצילומים תיעודיים שמשולבים בסרט.

## שחקנים ודמויות
* אנטון רוגאצ'ב — ארטיום
* כריסטינה קורבוט — ויקה
* ניקיטה וולקוב — וולודיה
* אלכסיי גוסקוב — מאמן הקבוצה
* אנדריי מרזליקין — סטראניק
* אירינה רוזאנובה
* אנה אוקולובה
* סרגיי בטאלוב
* אלכסנדר רפופורט
* יאנינה טרטיאקובה
* ויאצ'סלב פטיסוב – הופעת קמע

## הפקה
צילומי הסרט נערכו מאוגוסט עד 13 באוקטובר 2020 וכללו אתרי צילום כמו מינסק, קוסטרומה, ירוסלבל ומתחם אולפני מוספילם, למרות מגפת הקורונה ברוסיה. ויאצ'סלב פטיסוב שימש כיועץ לסרט ואף הופיע בהופעת קמע בסרט עצמו. הנהלת קבוצת לוקומוטיב ירוסלבל סירבה לשתף פעולה עם ההפקה.

## תגובות
ביולי 2020, הודיעה הנהלת לוקומוטיב ירוסלבל כי אינה תומכת ביצירת הסרט, בהודעה מטעם הקבוצה נאמר כי יוצרי הסרט יצרו קשר עם הקבוצה בבקשה לסייע בצילומים, לאחר שלמדו את חומר הסרט, החליטה הנהלת המועדון לסרב לתמיכה בשל מספר סיבות. הקבוצה טענה שהפקה של סרט כזה היא מוקדמת מדי. בנוסף, העלילה שטחית ואינה מציגה את העומק והטרגדיה הבלתי הפיכה של קבוצת לוקומוטיב, המוכרת על ידי הקהילה הבינלאומית כאחת הנוראות בתולדות הספורט.
## קישורים חיצוניים

## הערות שוליים

קטגוריה:לוקומוטיב ירוסלבל
קטגוריה:מוספילם
קטגוריה:סרטי 2021
קטגוריה:סרטי דרמה רוסיים
קטגוריה:סרטי הוקי קרח
קטגוריה:סרטי ספורט רוסיים
קטגוריה:סרטים רוסיים המבוססים על סיפור אמיתי
קנג' מנסור

**קנג' מנסור** (1933 – יוני 2021) היה פעיל ציבור דרוזי ישראלי, שכיהן כראש מועצת עספיא.

## ביוגרפיה
קנג' מנסור היה בנם השני של נג'יב וכמלה. במשפחתו היו שלושה בנים נוספים ובת. נג'יב מנסור היה מוכתר עספיא בשנים 1931–1948. בקיץ 1947 החביא אביו בביתם לוחם פלמ"ח, שהשתתף במבצע לפיצוץ תחנת הרדאר הבריטית שעל הכרמל. נג'יב מנסור כיהן כראש המועצה המקומית עספיא בשנים 1959–1965.

אחרי סיום לימודיו בבית הספר היסודי בעספיא החל ללמוד בבית הספר התיכון המקצועי בסמ"ת בחיפה. הוא קיבל שם תואר הנדסאי מכונות. מנסור החל לעבוד בבתי הזיקוק בחיפה. היה פעיל בוועד העובדים במפעל.

בשנת 1972 נבחר לתפקיד מזכיר מועצת הפועלים של עספיא ודלית אל-כרמל מטעם המערך. לאחר שלוש תקופות כהונה כמזכיר מועצת הפועלים התמודד על ראשות המועצה המקומית ביישוב ב-1989 ונבחר לתפקיד. הוא מילא אותו עד 1998. בבחירות המקדימות במפלגת העבודה ב-1992 העביר את תמיכתו משמעון פרס ליצחק רבין.

## משפחתו
בשנת 1955 נישא מנסור לחוסן. נולדו להם חמישה ילדים.

אחיו הבכור של מנסור, כמאל, היה יועץ לענייני ערבים בלשכתו של נשיא המדינה. הוא מילא את התפקיד תחת שבעה נשיאים, מזלמן שזר ועד שמעון פרס.

בנו של מנסור, בהיג', כיהן כראש המועצה המקומית עספיא. לפני כן שירת בצבא הקבע ועבד במשרד החוץ, שם שימש כשגריר באנגולה וברפובליקה הדומיניקנית, כחבר במשלחת ישראל באו"ם וכראש המחלקה הבין-דתית.

## קישורים חיצוניים
* 
* קנג מנסור ראש מועצת עוספיה לשעבר הלך לעולמו, פורטל הכרמל והצפון, 18 ביוני 2021

## הערות שוליים

קטגוריה:ראשי מועצת עספיא
קטגוריה:פעילים בארגוני עובדים בישראל
קטגוריה:פוליטיקאים דרוזים ישראלים
קטגוריה:ישראלים שנולדו ב-1933
קטגוריה:ישראלים שנפטרו ב-2021
Help Me Out

"**Help Me Out**" הוא סינגל שיווקי של הלהקה האמריקאית מארון 5, בהשתתפות הזמרת-יוצרת אמריקאית ג'וליה מייקלס. השיר יצא ב-6 באוקטובר 2017 ומופיע באלבום האולפן השישי של הלהקה, *[[Red Pill Blues]]*. נכון ליולי 2021, השיר הושמע למעלה מ-74 מיליון פעמים בספוטיפיי.

ב-6 באוקטובר 2017, גרסת האודיו של השיר יצאה בערוץ היוטיוב הרשמי של הלהקה. נכון לאפריל 2024, לגרסת האודיו יש למעלה מ-4.9 מיליון צפיות. ב-23 באוקטובר 2017, קליפ המילים של השיר פורסם בערוץ היוטיוב הרשמי של הלהקה. נכון לאפריל 2024, לקליפ המילים יש למעלה מ-12 מיליון צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי מארון 5
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי דיפלו
קטגוריה:שירים שנכתבו על ידי קינג הנרי
קטגוריה:שירים שהופקו על ידי דיפלו
קטגוריה:בלדות פופ
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת 222 רקורדס
תטאווין

**תטאווין** () היא עיר בדרום תוניסיה, בירת מחוז תטאווין המיושב בדלילות. הבתים החצובים התת-קרקעיים בתטאווין של האוכלוסייה הברברית הילידית שעוצבו בצורה זו על מנת לשמור על קרירות והגנה, מושכים את תשומת ליבם של יוצרי סרטים ותיירים רבים.

## אטימולוגיה
השם תטאווין משמעותו "עיניים" ו"מעיינות מים" בשפה הברברית. לפעמים שם זה נכתב בשפות אירופאיות שונות כ-Tatahouine, Tatahouïne, Tatawin או Tatooine. השמות "Tataouine", "Tatahouine" ו-"Foum Tatahouine" כולם הופיעו בגלויות המתארות את העיר משנות העשרים של המאה העשרים.

בעבר העיר הייתה קרויה בשם פום תטאווין (فم تطاوين), משמעות השם היא "פה המעיינות".

## היסטוריה
בין השנים 1892–1951, תטאווין הייתה יישוב צבאי של מחלקת העונשין "גדוד חיל הרגלים הקל של אפריקה" בצבא הצרפתי. לאחר שהצרפתים ייסדו את היישוב, מסגד נבנה בו בשנת 1898 ובתים רבים אזרחיים נבנו גם הם באזור.

ב-27 ביוני 1931 נפל בתטאווין מטאוריט מסוג אכונדריט ובצבע ירוק. כ-12 קילוגרמים של שרידים נמצאו מהתרסקות המטאוריט, ולאחר ניתוח שלהם נצפו בהם מינרלים שונים, בין השאר אנסטטיט ומינרל נדיר נוסף בשם דיוגניט.

תטאווין היא ההשראה לכוכב הלכת המדברי טטואין מתוך סדרת הסרטים מלחמת הכוכבים, והיא שימשה אתר צילום מרכזי בסדרה.

במרץ 2015 דווח כי המדינה האסלאמית משתמשת בתטאווין כבסיס צבאי, אך דיווחים אלה הוכחשו על ידי הממשלה התוניסאית ולאחר מכן התבררו כשגויים.

בחודש ספטמבר 2016 נוסד שדה נפט חדש דרומה לעיר על ידי חברת הנפט האיטלקית Eni.

## אקלים
בתטאווין שורר אקלים צחיח חם (BWh) לפי שיטת קפן לסיווג אקלים, עם קיץ חם באופן קיצוני וחורפים קרירים עם מעט מאוד משקעים.

## תרבות
פסטיבל קסור (בצרפתית: Festival international des ksour sahariens) הוא פסטיבל בינלאומי שנתי המתקיים בתטאווין כל חודש מרץ. בתטאווין ישנה אוכלוסייה ברברית הדוברת ניב מיוחד של ברברית מזרחית.

## בתרבות הפופולרית
ממוזער|קסאר ואליד סולטן, ליד תטאווין
* מלחמת הכוכבים: שמה של תטאווין קיבל פרסום בינלאומי כאשר ג'ורג' לוקאס, שצילם את סרט מלחמת הכוכבים המקורי במספר מיקומים שונים בתוניסיה, קרא לכוכב הלכת הבדיוני של לוק סקייווקר בשם "טטואין".
* תיקים באפלה: תטאווין הופיעה בסוף תיקים באפלה: הסרט, כפום תטאווין, בה ממוקם מתקן מדעי שמשמש לניסויים בנגיפים חייזריים.
* המירוץ למיליון: תטאווין הופיעה בפרק החמישי של העונה הראשונה של המירוץ למיליון בגרסתו האמריקאית.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תוניסיה: ערים
קטגוריה:מלחמת הכוכבים
קטגוריה:יישובים שהוקמו ב-1920
שחקני NBA זרים

בליגת ה-NBA, שחקנים שנולדו מחוץ לארצות הברית מכונים לעיתים קרובות שחקנים בינלאומיים. שחקנים שנולדו בשטחי ארצות הברית מעבר לים, כמו פוארטו ריקו ואיי הבתולה של ארצות הברית, נחשבים לשחקנים בינלאומיים גם אם הם אזרחי ארצות הברית. בחלק מהמקרים הגבוליים, ה-NBA לוקח בחשבון אם שחקן רוצה להיות מזוהה כבינלאומי.

האנק ביאסאטי, שנולד באיטליה וגדל בקנדה, היה השחקן הבינלאומי הראשון בליגה בשנת 1946. מספר השחקנים הבינלאומיים בליגה עלה לאחר הקמת הדרים טים כאשר שחקני ה-NBA הורשו לשחק במשחק אולימפי החל משנת 1992. לאחר מכן גבר העניין הגלובלי בכדורסל. ביום הפתיחה של עונת 92–1991, סגל ה-NBA כלל 23 שחקנים בינלאומיים מ-18 מדינות. בתחילת עונת 17–2016 נרשמו שיא של 113 שחקנים בינלאומיים מ־41 מדינות וטריטוריות. בתחילת עונת 18–2017 היו 108 שחקנים בינלאומיים משיא של 42 מדינות וטריטוריות, כולל חמישה שחקנים שנרשמו באמצעות החוזה הדו-כיווני שזה עתה יושם.

מספר השחקנים בסגל הפתיחה בערב שבר שיא ליגה בכל הזמנים שנקבע לראשונה בשנים 11–2010 ושווה בין השנים 13–2012, ומספר המדינות המיוצגות עלה על השיא שנקבע בשנים 11–2010. בנוסף, סן אנטוניו ספרס קבעו שיא שחקנים בינלאומיים בכל הזמנים בסגל פתיחת לילה, עם 10 במהלך עונת 14–2013.

רשימה זו כוללת את כל השחקנים הבינלאומיים ששיחקו ב-NBA והיא כוללת גם את כל השחקנים שנולדו בארצות הברית אך ייצגו מדינות אחרות בתחרות הכדורסל הבינלאומית. שחקנים הרשומים תחת ארצות הברית נולדו מחוץ למדינה אך ייצגו אותם בטורניר הכדורסל הבינלאומי. שחקנים שנולדו מחוץ לארצות הברית להורים בארצות הברית ושחקנים שהפכו לאזרחי ארצות הברית טבעיים כלולים גם הם בסעיף זה

קטגוריה:NBA
שחקני NBA זרים
שחקני NBA זרים
א-סעדי קדאפי

**א-סעדי מועמר קדאפי** (בערבית: **الساعدي معمر القذافي**, תעתיק מדויק: אלסאעדי מעמר אלקדאפי ; נולד ב-25 במאי 1973 בטריפולי שבלוב) הוא כדורגלן עבר לובי ששיחק בעמדת החלוץ בנבחרת לוב, וכן במספר קבוצות בלוב ובאיטליה.

קדאפי הוא בנו השלישי של מועמר קדאפי, שליט לוב לשעבר. הוא היה מפקד הכוחות המיוחדים של לוב בעת מלחמת האזרחים בלוב. הוא מבוקש על-ידי האינטרפול החל משנת 2011. ב-5 במרץ 2014 נעצר קדאפי בניז'ר והוסגר ללוב, בה הואשם בעבירות רצח, מהן זוכה בשנת 2018.

## קריירת כדורגל
קדאפי ידוע בשל השתתפותו בליגת העל הלובית, שאורגנה כולה לטובתו. אחד מהחוקים אסר קריאה בשמות של שחקנים אחרים כאשר קדאפי נמצא על המגרש, ורק מספרי השחקנים צוינו. שופטי כדורגל שפטו משחקים לטובת קבוצותיו של קדאפי, וכוחות הביטחון מנעו מחאות נגד.

ב-6 ביוני 2000 דווח ב-BBC כי קדאפי חתם בבירקירקארה מליגת העל המלטזית וישחק עבורה בליגת האלופות, אך המעבר לא הבשיל. בשנת 2003 חתם קדאפי בפרוג'ה מהסרייה א', והעסיק את דייגו מראדונה כיועץ הטכני שלו ואת האצן הקנדי בן ג'ונסון כמאמן האישי שלו. הוא ערך הופעה אחת בלבד במועדון, הופעה כמחליף נגד יובנטוס, זאת לפני שנכשל בבדיקת סמים.

לקראת עונת  הצטרף קדאפי לאודינזה מהסרייה א', במדיה ערך הופעה אחת בלבד, כשנכנס כמחליף בדקות האחרונות של משחק הליגה האחרון נגד קליארי. בעונת  הצטרף קדאפי לסמפדוריה, אך לא זכה לדקות משחק במדי המועדון.

קדאפי שימש כקפטן נבחרת לוב, ובהמשך גם כיושב ראש התאחדות הכדורגל הלובית.

## קישורים חיצוניים

## הערות שוליים

קטגוריה:כדורגלנים לובים
קטגוריה:חלוצי כדורגל ערבים
קטגוריה:כדורגלני פרוג'ה
קטגוריה:כדורגלני אודינזה
קטגוריה:כדורגלני סמפדוריה
קטגוריה:כדורגלני נבחרת לוב
קטגוריה:ספורטאים זרים באיטליה
קטגוריה:כדורגלנים שהורשעו באימרוץ
קטגוריה:אנשי צבא לובים
קטגוריה:מלחמת האזרחים הראשונה בלוב: אישים
א-סעדי
קטגוריה:ילידי 1973
אנתסאר עאמר

**אנתסאר עאמר** (בערבית: **انتصار عامر**, תעתיק מדויק: **אנתצאר עאמר**, נהגה: **אינתיסאר עאמר**; נולדה ב־3 בדצמבר 1956) היא הגברת הראשונה של מצרים, מאז שבעלה, עבד אל-פתאח א-סיסי, נבחר לתפקיד הנשיא השישי של מצרים ביוני 2014.

## ביוגרפיה
עאמר קיבלה את תעודת הבגרות שלה מבית הספר התיכון אל עבסיה בשנת 1977. היא בעלת תואר בחשבונאות מאוניברסיטת עין שמס. עאמר התחתנה עם בן דודה, עבד אל-פתאח א-סיסי, ב-1977. יש להם שלושה בנים ובת אחת: מחמוד, מוסטפא, חסן ואיה.

עאמר היא הגברת הראשונה של מצרים מאז שבעלה נבחר לתפקיד נשיא מצרים בעקבות המהפכה ביוני 2013 בו הודח הנשיא מוחמד מורסי לאחר ההפיכה, סיסי ניצח בבחירות לנשיאות שהתקיימו שנה לאחר מכן ניצח א-סיסי והוא הושבע לתפקידו ב-8 ביוני 2014.

### טענות לשחיתות
קבלן צבאי מצרי, מוחמד עלי, טען כי עאמר הייתה חלק מפרשת שחיתות בה היו מעורבים גורמי צבא ומקרובים של סיסי. הפגנות רחוב התקיימו בתגובה לטענות של עלי בנוגע לעאמר וא-סיסי.

## קישורים חיצוניים

## הערות שוליים

קטגוריה:הגברות הראשונות של מצרים
קטגוריה:בוגרי אוניברסיטאות במצרים
קטגוריה:מצריות שנולדו ב-1956
קטגוריה:בוגרי אוניברסיטת עין שמס
צ'ארלס קורטני קארן

**צ'ארלס קורטני קארן** (באנגלית: **Charles Courtney Curran**; 13 בפברואר 1861 - 9 בנובמבר 1942) היה צייר אמריקאי. הוא ידוע בעיקר בזכות ציוריו המתארים נשים במסגרות שונות.

## ביוגרפיה
קארן נולד בהרטפורד, קנטקי בפברואר 1861, שם לימד אביו בבית הספר. מספר חודשים לאחר תחילת מלחמת האזרחים, המשפחה עזבה את המקום וחזרה לאוהיו, ובסופו של דבר התיישבה בסנדוסקי על שפת אגם אירי שם שימש קארן כמפקח על בתי הספר. צ'ארלס קארן גילה עניין וכישורים מוקדמים לאמנות, ובשנת 1881 נסע לסינסינטי ללמוד בבית הספר מקמיקן (האקדמיה לאמנויות בסינסינטי). הוא שהה שם רק שנה לפני שנסע לניו יורק ללמוד באקדמיה הלאומית לעיצוב וליגת הסטודנטים לאמנות. רבות מהיצירות שיצר בתקופה זו הציגו נשים צעירות ממעמד הפועלים העוסקות במגוון משימות.

אחד מהם זכה בפרס הולגרטן לציורי שמן בשנת 1888. זמן קצר לאחר מכן עזבו קארן ואשתו הצעירה, גרייס את ארצות הברית כדי ללמוד בפריז, שם נולד ילדם הראשון לואי.

לאחר שנתיים וחצי באירופה, המשפחה חזרה לארצות הברית ביוני 1891. במשך עשר השנים הבאות חילק קארן את זמנו בין ניו יורק לאוהיו. בניו-יורק היה לבני הזוג דירה וקארן ניהל סטודיו. בשנת 1903 הם ביקרו לראשונה במושבת אמנויות הקיץ קרגסמור. הנוף המרהיב והצומח המקומי נתן השראה לקארן לבנות שם בית קיץ, הממוקם בהרי השוואנגונק המרהיבים, כ-100 קילומטרים צפונית-מערבית לעיר ניו יורק.

הוא נפטר בעיר ניו יורק בשנת 1942.

## קריירה
בעודו בפריז נרשם קארן לאקדמיה ז'וליאן שם התנסה במגוון סגנונות ציור. רבות מתמונותיו מאותה תקופה צוירו בחיק הטבע וכוללות נשים מודרניות לבושות היטב הנהנות ממגוון פעילויות פנאי. קארן השתמש לעיתים קרובות בבני משפחתו כמודלים כאשר צייר על גדות אגם אירי, תוך שהוא מתנסה במגוון סגנונות אמנותיים כולל אימפרסיוניזם, סימבוליזם וטונליזם.

לאחר ביקורם הראשון במושבת אמנויות הקיץ קרגסמור, הם המשיכו להגיע לשם בארבעים השנים הבאות. קארן יצר שם כמה מציוריו הידועים ביותר. הציורים מציגים נערות צעירות לבושות בצבעי לבן או פסטל שניצבות באור שמש בוהק.

אף על פי שקארן המשיך לצייר עד זמן קצר לפני מותו, הוא מעולם לא קיבל או עסק בסגנונות אמנותיים חדשים יותר שהופיעו בארצות הברית לאחר מלחמת העולם הראשונה. הוא נותר פעיל עם מספר ארגוני אמנות, במיוחד האקדמיה הלאומית לעיצוב בה שימש כמזכיר במשך חמש עשרה שנה. הוא גם הפך לאמן פורטרטים מצליח לאחר 1920. בנוסף, קארן ואשתו היו טיילים נלהבים, ביקרו באירופה לפחות חמש פעמים ואף בסין בשנת 1936.

יצירתו של צ'ארלס קארן מיוצגת באוספי מוזיאונים רבים, וציוריו החיצוניים של נשים צעירות נותרו פופולריים בקרב אספנים בודדים. ההערכה היא שהוא הפיק יותר מ 1500 תמונות במהלך הקריירה שלו. מלבד ציורי שמן, גם ציורים בצבעי מים ואיורים רבים למגזינים בצבעי שחור לבן.

## גלריה

File:Charles Courtney Curran (1915) Peonies.jpg

File:Brooklyn Museum - On the Heights - Charles Courtney Curran - overall.jpg

File:Charles Courtney Curran - Shadows.jpg

File:Charles Courtney Curran - A Breezy Day.jpg

File:Charles Courtney Curran - Dans le Jardin du Luxembourg (1889).jpg

File:Curran The Cabbage Field.jpg


## קישורים חיצוניים

## הערות שוליים

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:ציירים אמריקאים
קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1861
קטגוריה:אמריקאים שנפטרו ב-1942
מונסתיר

**מונסתיר** (, מתוך המילה היוונית μοναστήριον, "מנזר") היא עיר בתוניסיה, בירת מחוז מונסתיר באזור המרכזי-מזרחי במדינה, הסאחל . העיר נמצאת 20 קילומטרים מדרום לסוסה ו-162 קילומטרים מדרום לבירת המדינה, תוניס. מונסתיר החלה כנמל דייגים, והפכה בהמשך לעיר תיירותית משגשגת.

## גאוגרפיה
מונסתיר היא חצי אי המוקף על ידי הים התיכון משלושה צדדים. מדרום לחצי האי שוכן מפרץ מונסתיר שנמתח עד כף ראס דימס. במונסתיר נופים מגוונים - חופים סלעיים וחוליים ורכס צוקים באורך שישה קילומטרים.

## היסטוריה
מונסתיר הוקמה על הריסות העיר הפיניקית "ראש-פנת" (כף הפינה), שהפכה לעיר הרומית רוספינה  המוזכרת אצל סטראבון. בעיר נמצא מגדל ההגנה (ריבאט) של מונסתיר, ששימש בעבר כדי לאתר ספינות אויב ביזנטיות. מגדל ההגנה של מונסתיר היה במהלך שנות השבעים של המאה העשרים אחד מאתרי הצילום של הסרט בריאן כוכב עליון.

## תחבורה
העיר נמצאת בתוואי קו המטרו החשמלי של אזור הסאחל. מהעיר פועלים קוי אוטובוס לתוניס.

נמל התעופה הבינלאומי חביב בורגיבה – מונסתיר משרת טיסות מרוב מדינות מערב אירופה.

## אקלים
מונסתיר שוכנת באזור בעל אקלים ים-תיכוני עם קיץ חם (Csa). החורפים באזור מתונים ויש מיעוט של משקעים. האקלים באזור מתון הרבה יותר מהאזורים הפנימיים של תוניסיה, שארבעים אחוזים ממנה הם חלק ממדבר סהרה. הטמפרטורה הממוצעת במהלך היום בחודשי הקיץ (יוני, יולי, אוגוסט) היא כ-30 מעלות, ובחודשי החורף (דצמבר, ינואר, פברואר) היא עומדת על כ-15 מעלות.

## כלכלה
הכלכלה בעיר מתחלקת לשני סקטורים עיקריים: חקלאות ותיירות. שמונים ושישה אחוזים מהאדמה באזור משמשים לחקלאות, ומאות אלפי טונות של תוצרת חקלאית מיוצרים באזור מדי שנה, מיוצאים למדינות אחרות ונמכרים בשוק התוניסאי.

סקטור התיירות גם הוא מרכזי מאוד בכלכלת העיר, בה קיימים יותר מחמישים מלונות ואליה מגיעים רבבות תיירים בשנה על מנת לראות את הריבאט, את המסגד הגדול, את מאוזוליאום בורגיבה, את השוק, את האיים הסמוכים ואת החופים. למונסתיר נמל תעופה בינלאומי, תחנת רכבת ומטרו המחבר אותה לסוסה ולמהדיה הסמוכות.


Tunezja, Monastir, wejście do hotelu Rosa Beach - panoramio.jpg
Royal Thalassa Monastir - panoramio.jpg
Skanes - panoramio (4).jpg
Tunezja, Monastir, hotel - panoramio.jpg
Hotel "Esplanade" - panoramio.jpg


## ילידי המקום
* חביב בורגיבה (1903–2000) - נשיא תוניסיה הראשון, מונצח בעיר בדרכים שונות בהן נמל התעופה, תחנת המטרו בעיר ומאוזוליאום.
* האדי נוירה (1911–1993) - ראש ממשלת תוניסיה השני.
* מוחמד מזאלי (1925–2010) - ראש ממשלת תוניסיה השלישי.
* ג'אווהר מנארי (1976–) - כדורגלן תוניסאי.
* חמזה יונס (1986–) - כדורגלן תוניסאי.

## גלריה

## ערים תאומות
אלו הן הערים התאומות של מונסתיר:
* 
* 
* 
* 
* 
* 

## קישורים חיצוניים

* 
* 15x15 פיקסלים אתר האינטרנט הרשמי של מונסתיר
* על קהילת יהודי מונסתיר באתר בית התפוצות
*USMonastir.com, האתר הרשמי של קבוצת הספורט המקומית
*Photo gallery of the city of Monastir by French naval intelligence in 1924
* 
* 

## הערות שוליים

קטגוריה:תוניסיה: ערי חוף
קטגוריה:תוניסיה: ערי נמל
קטגוריה:תוניסיה: ערים
קטגוריה:פיניקים: מושבות
סינגל מוביל

[ממוזער|[אוליביה ניוטון-ג'ון אשר שירה "Physical" ששימש כסינגל המוביל מ-*[[Physical (אלבום)|Physical]]*, הוכר כשיר המצליח ביותר בשנות ה-80 של המאה ה-20, על פי בילבורד.]]
**סינגל מוביל** (באנגלית: **Lead single**) הוא בדרך כלל הסינגל הראשון שיוצא מתוך אלבום אולפן, על ידי מוזיקאי או להקה, לפני יציאת האלבום עצמו.

## אסטרטגיית הוצאה
הסינגל המוביל הוא לעיתים קרובות גורם מכריע עבור צרכנים המתלבטים האם לרכוש את האלבום, והבחירה בסינגל המוביל עשויה להיות קריטית להצלחה המסחרית של האלבום. לפיכך, אמנים רבים בארצות הברית ובארצות רבות אחרות בוחרים בשיר קצבי מתוך האלבום; שירים אלה הם לעיתים קרובות קליטים יותר, והסיכוי שלהם למשוך את תשומת לבם של המאזינים גבוה יותר. עם זאת, חלק מהאמנים עשויים לבחור כסינגל המוביל שיר בעל קצב איטי יותר, על מנת להדגים את מגוון השירים באלבום, או בשיר עם מסר אותו הם רוצים להעביר לקהל שלהם. למשל, בשנת 1997 הוציאה מדונה את השיר "Frozen" כסינגל המוביל מתוך אלבומה, *[[Ray of Light]]*.

אמנים יפנים כמו איומי האמאסאקי, נמיאה אמורו וב'ז עשויים להוציא ארבעה עד שמונה סינגלים לפני אלבומיהם כדי לצבור מכירות גבוהות בשבוע הבכורה של האלבום בו הם נכללו. הסינגלים המובילים ביפן מופצים ומקודמים בצורה אינטנסיבית, בחלק מהמקרים אפילו יותר מהאלבום עצמו. כאשר מכירות האלבומים יורדות בארצות הברית, חברות התקליטים מוציאות לעיתים קרובות סינגלים לפני תאריך יציאתו של האלבום לקמעונאי מוזיקה מקוונים כולל אייטונס, במחיר שנע בין 0.99 דולר ל-1.29 דולר. מגמה זו הפכה פופולרית יותר ויותר בשווקים רבים ברחבי העולם. האמאסאקי למשל, הוציאה ארבעה סינגלים בשנת 2007 לפני שהוציאה את האלבום, *[[Guilty (אלבום של איומי האמאסאקי)|Guilty]]* (2008), בו הם נכללו.

בסוף שנות העשרים החלו אמנים להוציא סינגלים רבים לפני שהוציאו את האלבום עצמו. נציג A&R אישר בפני רולינג סטון בשנת 2018 כי "אמן צריך להתבסס כדי להתקיים" והוסיף כי "כאשר לאמנים יש אלבום אחד גדול והם רוצים לרוץ עימו, זה לא יעבוד מכיוון שלא היה להם בסיס טוב לכך". באותו המאמר הובאו דוגמאות כמו קמילה קביו, קארדי בי וג'ייסון דירולו שהוציאו ארבעה סינגלים ומעלה לפני הוצאת האלבום עצמו. בישראל, אמנים כמו סטטיק ובן-אל תבורי ואודיה הוציאו מספר סינגלים גבוה, עד שהוציאו את האלבום עצמו.

## אלבומים עם יותר מסינגל מוביל אחד
בדרך כלל מפורסם רק שיר אחד מהאלבום כ"סינגל מוביל", אך מאז ראשית שנות האלפיים, החלו כמה אמנים להוציא לאור שני סינגלים מובילים. כך למשל, ג'סטין טימברלייק הוציא את "Suit & Tie" ואת "Mirrors", כסינגלים המובילים מאלבומו *[[The 20/20 Experience]]*. קייטי פרי הוציאה את "California Gurls" כסינגל ב-7 במאי 2010 ו-"Teenage Dream" ב-23 ביולי 2010, מה שהוביל להוצאת האלבום, *[[Teenage Dream (אלבום)|Teenage Dream]]*, ב-24 באוגוסט 2010. ביונסה לעומת זאת, הוציאה את "Drunk in Love" ו-"XO" ב-16 וב-17 בדצמבר, כשירי הפתעה.

אד שירן פעל בצורה דומה והוציא גם את "Shape of You" וגם את "Castle on the Hill", ב-6 בינואר 2017 כסינגלים מובילים כפולים מאלבומו, *[[÷ (אלבום של אד שירן)|÷]]*.

## הערות שוליים

*
קטגוריה:תעשיית המוזיקה
נחל קיני

**נחל קיני** הוא נחל איתן הזורם באזור רמות מנשה. ראשיתו של הנחל לצד גבעה 400. הנחל נשפך לנחל הקישון מזרחית ליד מושב היוגב.

## שמו של הנחל
באזור הנחל ניטשה מלחמה בין תחותמס השלישי לבין מלכי כנען שמרדו בו. יש שסברו כי השם קיני בא מהשם קין בשמו של חבר הקיני, שבט הנזכר ספר שופטים בסיפור מלחמת סיסרא עם דבורה הנביאה וברק בן אבינעם. בניגוד לסוברים כך, עמנואל הראובני טוען כי חבר היה בן למשפחת הקיני אשר נטה את אוהלו בדרום, נפרד מהשבט ונדד עד אלון בצעננים. שמו הערבי של הנחל הוא ואדי אל-לג'ון, על שם העיירה לג'ון ששכנה לגדותיו.

## תוואי הנחל
הנחל מתחתר במדרון צר וזאת משום תצורת הסלע הקשה באזור. לצד הנחל דרך עפר שתחילתה צומת מגידו הנחל נשפך לקישון.

### הגשר הרומי וטחנות הקמח
במורדותיו ניתן לחזות בטחנת הגשר אשר בנוי על שרידיו של גשר רומי מהתקופה הרומית בארץ ישראל. בהמשכו של הנחל נמצאת טחנה נוספת ולצידה אמת מים. תושבי האזור הערבים היו טוחנים את החיטה בטחנות אלו. הטחינה נפסקה בזמן המנדט הבריטי כאשר החל השימוש בקיטור. טחנות אלו הונעו במי הנחל, והיו שייכות לווקף שבתחום אחריותו העיר חברון ומערת המכפלה. טחנות אלו שימשו מקור הכנסה נוסף למוסדות הדת.

### ח'רבת כפר עתנאי
יישוב קדום וגדול שהתקיים מזרחית לנחל בקרבת כביש נחל עירון (כביש 85), דרומית לתל מגידו. יש הסוברים את המקום עם כפר עותני, הנזכר במשנה כגבול בין הגליל ליהודה:  בתקופה הפרסית התקיים יישוב יהודי במקום. לאחר חורבן בית המקדש השני התיישבו במקום גם שומרונים. בתום מרד בר כוכבא, הלגיון השישי פראטה שהקים במקום את מחנהו על מנת להגן על הדרך שעברה ביישוב. מכאן נקרא שמו לגיו, ועל שמו נקראה העיירה לג'ון שנבנתה תחתיו וננטשה בשנת 1948. במקום נמצא מזבח מהתקופה הרומית בארץ ישראל.

### עינות לגיו
מבנה עזוב קיים בגדה הדרומית של הנחל. בעברו שימש תחנת שאיבה ממי המעיין. ליד המבנה בערוצו של הנחל בריכה קטנה.

### בית הקברות א-לג'ון
בית הקברות של הכפר לג'ון ננטש לאחר מלחמת העצמאות.

### לגיו
לגיו הנמצאת צפונית לנחל נחפרה על ידי הארכאולוג גוטליב שומאכר בין השנים 1903–1905. שומאכר היה הראשון שחפר בתל מגידו, ועד היום קרויה התעלה שחפר בתל "תעלת שומאכר". בחפירותיו בלגיו איתר מצודה צבאית קטנה בראש שלוחה מעל לכפר, מצפון לנחל קיני, בשטח מורם מסביבתו בשיפולים הצפון-מזרחיים של גבעת אל-מאנאך.

## צמחייה
לצד אפיק הנחל לעיתים צמחייה עבותה. בקרבתו מצויים עצי אקליפטוס וצפצפה, שיחי פטל ואף אירוס ארם נהריים.

## לקריאה נוספת
* שמואל אביצור, "טחנות מי מגידו (עינות קיני)", בתוך:**סקר מתקני כוח המים בארץ ישראל** (1953–1955), סדרת "אדם ועמלו" מס' 3, הוצאת מכון אבשלום, 1963, עמ' 47–51

## קישורים חיצוניים
* נחל קיני, טבע ונופים בארץ ישראל אתר iNature.info
* 
* מסלול טיול בנחל קיני, אתר משרד החינוך
* סיור קצר בנחל קיני, אתר מפה
* יותם טפר, "לגיו – סקר בנחל קיני", חדשות ארכיאולוגיות, גיליון 124, 2012

## הערות שוליים

קטגוריה:רמות מנשה
קטגוריה:הכרמל: נחלים
קטגוריה:נחל קישון
קטגוריה:צומת מגידו
מיס בריטניה הגדולה

**מיס בריטניה הגדולה** (באנגלית: **Miss Great Britain**) היא תחרות יופי שנתית בבריטניה.

התחרות נערכה לראשונה ב-1945 ואורגנה על ידי עיריית עיירת נופש מורקמבי ביחד עם עיתון Sunday Dispatch. התחרות הראשונה נערכה לפני קהל של כ-4,300 צופים. הפרס היה כשבע פאונד ובגד ים. במרוצת השנים גודל הפרס גדל ל-1000 פאונד. בשנים 1951–1957 מנצחת התחרות הייתה נציגה של המדינה בתחרות מיס עולם, אך לא זכתה בתוארים.

בשנות ה-60 של המאה ה-20 הורגש הצורך בשינוי מתכונת התחרות, בשנת 1971 היא לראשונה הוקרנה בטלוויזיה ובשנת 1978 הפרס גדל ל-10,000 פאונד. בשנים 1981–1985 התחרות הוקרנה בBBC.

בשנת 1989 התחרות נערכה בפעם האחרונה מעטם העירייה ולאחר מכך זכויות נמכרו לגוף פרטי שחידש את התחרות בשנת 1993. בשנים 1993-1999 מנצחת התחרות העפילה לתחרות מיס תבל, אך בשנת 2000 זכות העפלה הועברה למנצחת של תתחרות מיס תבל בריטניה הגדולה.

בשנת 2020 סאלי-אן פוסט פרסמה ספר על האירועים ושערוריות שהיו קשורות עם התחרות בשנים 1945–2020.

## מנצחות התחרות

Leilani_Dowding_publicity_shot.jpg|לילני דודינג, 1998 (באותה שנה ניצחה גם במיס תבל בריטניה הגדולה)
Preeti_Desai.jpg|פרטי דסאי, 2006
Peck_Heywood_The_Chairman_(cropped).jpg|אן הייווד, 1950


## קישורים חיצוניים

* 

קטגוריה:תחרויות יופי לנשים
קטגוריה:הממלכה המאוחדת: תחרויות יופי
הטיפול (סרט, 2021)

**הטיפול** (באנגלית: **The Therapy**) הוא סרט קולנוע תיעודי ישראלי משנת 2021 אותו צילם וביים צבי לנזמן.

## תקציר העלילה
הסרט עוקב אחר בן זילברמן ולב סלצר, שני גברים חרדים הומוסקסואליים, בעודם עוברים טיפולי המרה לשינוי נטייתם המינית.

## משתתפים
* בן זילברמן
* לב סלצר

;משתתפים נוספים

## פיתוח
פיתוח הסרט נעשה במסגרת דוקו START, באדיבות קרן גשר לקולנוע רב תרבותי, הפורום הדוקומנטרי בישראל ובהנחיית ניצן גלעדי.

## הפקה
הסרט הופק בתמיכת כאן - תאגיד השידור הישראלי, הקרן החדשה לקולנוע וטלוויזיה, קרן אבי חי, קרן מכון סאנדאנס לקולנוע דוקומנטרי, ג'אסט פילמס, קרן פורד וקרן גשר לקולנוע רב תרבותי.

הסרט הופק בסיוע משרד התרבות והספורט - המועצה הישראלית לקולנוע.

הסרט הופק בעידוד קורפו - הקרן לשווק תוכן ישראלי.

## פרסים
הסרט זכה בפרס חבר השופטים בפסטיבל הקולנוע דוקאביב ביולי 2021.

## הפצה
הסרט הוקרן בערוץ כאן 11 ביום רביעי ה-18 באוגוסט 2021, כחלק מרצועת כאן דוקו.

## קישורים חיצוניים

* 
* 
* 
* 

קטגוריה:יהדות חרדית בקולנוע
קטגוריה:להט"ב ביהדות
קטגוריה:סרטי להט"ב ישראליים
קטגוריה:סרטים ישראליים משנת 2021
קטגוריה:סרטים תיעודיים ישראליים
קטגוריה:טיפולי המרה בקולנוע
גלעד אברמוב

**גלעד אברמוב** (נולד ב-30 במרץ 2000) הוא כדורגלן ישראלי המשחק בעמדת הקשר במועדון ספורט קריית ים.

## קריירת מועדונים
אברמוב נולד בחדרה שבישראל. גדל בקבוצות הילדים והנערים של בית"ר טוברוק נתניה, ממנה עבר לקבוצת הנוער של בית"ר ירושלים וכעבור כשנה הצטרף לזו של הפועל חדרה.

ב-14 במרץ 2019 ערך את הופעת הבכורה שלו בקבוצה הבוגרת של הפועל חדרה, בהפסד 2–3 לבני יהודה תל אביב במסגרת עונת 2018/2019 בליגת העל. עד לתום עונה זו ערך שתי הופעות ליגה נוספות במדי המועדון.

ב-3 ביוני 2020 הבקיע את שער הבכורה שלו במדי הפועל חדרה, בתוספת הזמן בתיקו 2–2 מול סקציה נס ציונה במסגרת עונת 2019/2020 בליגת העל. בעונה זו ערך 18 הופעות ליגה והבקיע שער אחד. בעונת 2020/2021 ערך 23 הופעות ליגה, בהן הבקיע שלושה שערים.

ב-4 ביולי 2023 חתם לשתי עונות בגבאלה מליגת העל של אזרבייג'ן.

ב-7 בנובמבר 2024 חזר להפועל חדרה.
ביוני 2025 חתם במועדון ספורט קריית ים.

## נבחרות ישראל
בשנים 2015–2016 שיחק בנבחרות הנערים של ישראל עד גיל 16 ועד גיל 17.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חדרה: כדורגלנים
קטגוריה:כדורגלני הפועל חדרה
קטגוריה:כדורגלני גבאלה
קטגוריה:כדורגלני מועדון ספורט קריית ים
קטגוריה:כדורגלנים ישראלים באזרבייג'ן
קטגוריה:ישראלים שנולדו ב-2000
אנדרוס קסמאה

**אנדרוס קסמאה** (באסטונית: **Andrus Kasemaa**; נולד בשנת 1984) הוא משורר אסטוני.

קסמאה נולד בכפר הקטן דִירְהָמִי שבצפון-מערב אסטוניה. הוא למד לתואר ראשון מדעי רוח כלליים והתמחה בספרות באוניברסיטת טרטו. כיום הוא מתגורר עם בן זוגו בחווה כפרית באי היומאה שבים הבלטי ועיתותיו מוקדשות ברובן לכתיבה ספרותית.

קסמאה פרסם לפי שעה את עשרת ספרי השירה האלה: "שלוותו של המשורר" (2008), "הידרדרות" (2009), "הערבים הבלתי-נשכחים" (2012), "להיות משורר" (2017), "כאשר אמות אי-פעם" (2018), "מוזה" (2019), "גבר מחפש אישה" (2019), "מבט לאחור" (2020), "משעול יערות" (2020) ו"גרגרי פלפל" (2021). קסמאה גם פרסם שלושה רומנים: "עולמן האבוד של האלמנות" (2012), "ספרי האחרון" (2014) ו"רווק" (2019). בשנת 2018 זכה בפרס הספרותי ע"ש יוהאן ליב. תשעה משיריו התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

## עבודותיו
* Poeedirahu (2008)
* Lagunemine (2009)
* Kustutamatud õhtud (2012)
* Leskede kadunud maailm (2012)
* Minu viimane raamat (2014)
* Olla luuletaja (2017)
* Kui ma kord suren" (2018)
* Vanapoiss (2019)
* Muusa (2019)
* Mees otsib naist (2019)
* Silmapilk tagasi (2020)
* Metsakuru (2020)
* Pipraterake (2021)

## לקריאה נוספת
* רמי סערי (עורך ומתרגם), **כובעים וכפפות – אסופת משוררים אסטונים צעירים**, הוצאת כרמל, 2021, עמודים 93–108.

## קישורים חיצוניים
* 
* "לִבְנֵי זְמַנִּי", שיר מאת אנדרוס קסמאה בתרגום לעברית באתר של נילי דגן

קטגוריה:משוררים אסטונים
קטגוריה:אסטונים שנולדו ב-1984